Прво своје ватрено крштење М3 доживљава у мају 1942. године током северно афричке битке код Газале. Иако је тенк имао задовољавајуће наоружање за борбу с немачким тенковима Панцер III и Панцер IV он је постао неуспех услед непремостивих конструкцијских грешака. Његов проивтенковски топ је био ефикаснан само током пуцања док тенк стоји на месту што је задовољавајуће за одбрамбене борбе, али не и офанзиве које тада савезници воде. С друге стране за одбрану он није био добар због високе куполе која му открива положај. Најискренију оцену квалитета овог тенка су дали војници Црвене армије који су га због његових недостатака назвали „мртвачким ковчегом за седморо браће/другова“. Након само годину дана на бојишту М3 Ли је повучен из Европе и Пацифика тако да се до краја рата користио још само у Бурми.